Oor is permanent toe as ek regop sit | Health24
Posted by: Marilize | 2017/04/10
Oor is permanent toe as ek regop sit
Dit het ± 6 weke terug begin. My (L) oor slaan bot-toe as ek regop sit, sodra ek lê gaan my oor oop. GP het antibiotika gegee asook om enige nattigheid op te droog vir die sinus, wat nie gehelp het nie. Nou begin my (R) oor ook toegaan. Dis baie frustrerend want as ek praat hoor ek alles in my kop. Ek het geen pyn maar ek ervaar balans probleme.
Beste Marilize. Baie jammer vir die laat respons. Daar moes tegniese probleme ingetree het. Dit klink soos 'n buis van Eustachius disfunksie (dit is die buis wat die neus-keel ruimte met die middeloor verbind. Gewoonlik sukkel mense om lugdruk te herstel of the "equilize" agv sinus probleme, allergiee of boonste lugweg infeksie. Wat baie interessant is, is dat dit erger is wanneer jy reg-op sit. Hierdie buis is altyd toe maar gaan net oop wanneer jy gaap, sluk of hard blaas deur neus terwyl mond toe is. Gaan sien 'n oor- neus en keelspesialis sodat hy in jou keel en neus kan kyk om te sien wat moontlik die oorsaak kan wees. Niemand wil hulle eie stem in die kop hoor nie. Baie sterkte. Laat weet as nie regkom nie dan konsulteer ek met 'n oorspesialis namens jou.